b"\n_START_ARTICLE_\nRafael Cebri\xc3\xa1n Gimeno\n_START_SECTION_\nBiografia\n_START_PARAGRAPH_\nL'any 1948 entra al Centre Excursionista de Val\xc3\xa8ncia, entitat de la qual fou president entre els anys 1971 i 1976, tamb\xc3\xa9 \xc3\xa9s membre de diverses entitats culturals vinculades a l'excursionisme i a la cultural com la Reial Societat Geogr\xc3\xa0fica d'Espanya, la Reial Societat Econ\xc3\xb2mica d'Amics del Pa\xc3\xads de Val\xc3\xa8ncia, l'Associaci\xc3\xb3 Espanyola d'Amics dels Castells, Associaci\xc3\xb3 Valenciana de Periodistes i Escriptors de Turisme. \xc3\x89s membre fundador del Grup Espeleol\xc3\xb2gic Vilanova i Piera, de la Diputaci\xc3\xb3 de val\xc3\xa8ncia i membre de l'Escuela Espa\xc3\xb1ola de Alta Monta\xc3\xb1a (E.E.A.M.) de la Federaci\xc3\xb3 Espanyola d'Esports de Muntanya i Escalada (F.E.D.M.E.) i \xc3\xa9s Guia Acompanyant de Muntanya de l'Associaci\xc3\xb3 Espanyola de Guies de Muntanya._NEWLINE_Fou un dels valencians pioners en l'escalada al Penyal d'Ifac, on va participar el 1959 en la descoberta de l'entorn de la via d'escalada Los Valencianos amb els escaladors de l'\xc3\xa8poca Miguel G\xc3\xb3mez, Antonio Mart\xc3\xad Mateo i \xc3\x81ngel T\xc3\xa9bar._NEWLINE_La seua activitat muntanyera ha estat diversa, fent d'instructor i guia en alpinisme, escalada, espeleologia, esqu\xc3\xad de muntanya i salvament, a m\xc3\xa9s ha realitzat ascensions als Pirineus, Pics d'Europa, Gredos, Sierra Nevada, i expedicions i escalades a l'Atles, als Alps, Andes, Kilimanjaro, Patag\xc3\xb2nia, Nepal, Cap Verd, \xc3\xa9s professor de l'Escola Valenciana d'Aire Lliure i de l'Institut Valenci\xc3\xa0 d'Excursionisme i Natura (IVEN). L'any 1978 tingu\xc3\xa9 un greu accident d'escalada que l'oblig\xc3\xa0 a abandonar les escalades d'envergadura i dedicar-se a l'excursionisme. \xc3\x89s sobretot conegut per ser autor dels nou volums de la col\xc2\xb7lecci\xc3\xb3 Muntanyes valencianes, que mostren els recursos excursionistes i naturals del territori valenci\xc3\xa0, aix\xc3\xad com d'altres publicacions i articles sobre paratges, cims, arquitectura tradicional, i castells al territori valenci\xc3\xa0.\n_START_SECTION_\nCuriositat\n_START_PARAGRAPH_\nL'any 1975, J.M Pons, Gustavo Llobet i Pedro J. Notario obren a la muntanya Ponotx la via d'escalada amb el nom de Rafael Cebri\xc3\xa1n."